google/wiki40b huggingface dataset:
Ján Futák (botanik)

Životopis

Študoval na reálnom gymnáziu vo Zvolene a v Banskej Bystrici (1928 – 1932), kde aj zmaturoval. Vysokoškolské štúdia začal na teologickej a zároveň (1932 – 1937) na prírodovedeckej fakulte univerzity v Štrasburgu. Po vysviacke začínal ako kaplán v Krupine, no už zakrátko odišiel za duchovného slovenských vysťahovalcov vo Francúzsku (1937 – 1940). Po kapitulácii Francúzska sa vrátil na Slovensko a nastúpil v Botanickom ústave Slovenskej univerzity v Bratislave u prof. Františka Nábělka (1940). Začínal ako demonštrátor, v roku 1943 (ES 1943, Krippel 1942) obhájil RNDr. a pôsobil ďalej ako asistent. Docentom sa stal v roku 1947 (doc.) na Prírodovedeckej fakulte.
V rokoch 1949 – 1955 pôsobil v štátnej službe na Povereníctve techniky (vegetačné mapovanie pre Vodohospodársky plán) a v Slovenskom ústave pamiatkovej starostlivosti a ochrany prírody (oddelenie ochrany prírody). Odtiaľ prešiel do Slovenskej akadémie vied (Laboratórium geobotaniky a systematiky rastlín SAV, Botanický ústav SAV, Ústav experimentálnej biológie a ekológie SAV), kde obhájil dizertáciu (1960 – 1961) a získal vedeckú hodnosť CSc. a pôsobil ako vedúci oddelenia systematickej botaniky. K externému prednášaniu na Univerzite Komenského sa vrátil až od roku 1965. 1967 hosťujúci profesor univerzity v Štrasburgu.
Záujem o botaniku u neho vzbudil riaditeľ banskobystrického gymnázia profesor Jan Roubal, tu začal publikovať aj svoje prvé práce. Odborník na taxonómiu vyšších rastlín, pedagóg a ochranca prírody, o. i. venoval pozornosť prenikaniu teplomilnej vegetácie údolím Hrona cez južne orientované svahy na území Banskej Bystrice. Autor a spoluautor niekoľkých knižných prác, štúdií v domácich i zahraničných časopisoch. Priekopník vydávania botanickej bibliografie, historik a popularizátor botaniky. Nositeľ viacerých vyznamenaní.
Litovské národné futsalové družstvo mužov

Vrcholné podujatia

Na majstrovstvá sveta FIFA sa litovskému družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine posledné šieste, keď prehralo všetky stretnutia. V ďalších 2 kvalifikáciách skončilo vždy druhé za postupujúcimi družstvami, v kvalifikácii na MS 2008 dokonca bodovalo vo všetkých troch zápasoch. V kvalifikácii na MS 2012 naopak prehralo všetky 3 stretnutia, skončilo posledné v skupine a nepostúpilo do play-off.
Rovnako sa litovské družstvo neprebojovalo ani na majstrovstvá Európy UEFA. Absolvovalo 9 kvalifikácií, prvú na ME 2001. Ani v jednej však nebodovalo viac ako v jednom zápase. V prvých dvoch nebodovalo vôbec, rovnako ako v kvalifikačnej skupine na ME 2010, ktorú organizovala Litva. Preto muselo v kvalifikácii na ME 2012 hrať už v predkvalifikačnom kole. V ňom však vyhralo iba zápas nad najslabším družstvom skupiny – Maltou, a do hlavnej kvalifikácie nepostúpilo. V kvalifikácii na ME 2014 predkvalifikačnú skupinu organizovala Litva, litovské družstvo skončilo až za Anglickom a opäť nepostúpilo do hlavnej kvalifikácie.
Pomnožné podstatné meno

Vzory pomnožných podstatných mien

1. Mužský rod
(v koncových slabikách D a L je -o, t. j. dubom, strojom, o duboch, o strojoch)
- duby (napr. Kúty, Donovaly, preteky)
- stroje (napr. kúpele, okuliare, Ladce)
2. Ženský rod
(v koncových slabikách D a L je -a/ia, t. j. ženám, uliciam, o ženách, o uliciach)
- ženy (napr. Tatry, narodeniny, osýpky)
- ulice (napr. sane, Smolenice, nožnice)
3. Stredný rod
(o zaradení k vzoru rozhoduje len koncovka v N)
- mestá (napr. bradlá, vráta, ústa)
- srdcia (napr. prsia, plecia, dvercia)
Gien-sur-Cure

Poloha

Obec má rozlohu 11,04 km². Najvyšší bod je položený 695 m n. m. a najnižší bod 584 m n. m.

Obyvateľstvo

Počet obyvateľov obce je 116 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Épieds (Aisne)

Poloha

Obec má rozlohu 18,66 km². Najvyšší bod je položený 222 m n. m. a najnižší bod 125 m n. m.

Obyvateľstvo

Počet obyvateľov obce je 399 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Malé Prespanské jazero

Rámsarská lokalita

V roku 1975 bolo zaradené na Rámsarský zoznam mokradí medzinárodného významu, v rámci ktorého bolo v rokoch 1990–1999 na Montreuxskom zozname, v ktorom sú vedené lokality ohrozené ľudskou činnosťou. V tomto období bol miestny ekosystém ohrozovaný vysúšaním, nadmerným spásaním pasienkov v bezprostrednom okolí a výlovom rýb. Vegetáciu tvorí rozmanitá vodomilná flóra, ktorá rastie na nivách v oblasti. Územie je významnou lokalitou pre prezimovanie a rozmnožovanie ohrozených vtákov, najmä pelikánov: Pelikán kučeravý (200 párov); Pelecanus onocrotalus (70 párov); a Phalacrocorax pygmeus (100 párov).
Marans (Maine-et-Loire)

Poloha

Obec má rozlohu 9,59 km². Najvyšší bod je položený 51 m n. m. a najnižší bod 26 m n. m.

Obyvateľstvo

Počet obyvateľov obce je 548 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Brézilhac

Poloha

Obec má rozlohu 6,82 km². Najvyšší bod je položený 353 m n. m. a najnižší bod 210 m n. m.

Obyvateľstvo

Počet obyvateľov obce je 163 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zámok Chambord

Zámok Chambord (franc. Château de Chambord) je najväčší zo zámkov na Loire strednom Francúzsku. Bol postavený v rokoch 1519 až 1541 na objednávku francúzskeho kráľa Františka I. v zátoke rieky Cosson, ľavého prítoku Loiry. Zámok leží asi 14 km východne od mesta Blois v departemente Loir-et-Cher.

Dejiny zámku

V roku 1392 odkúpil rod kniežat z Orléans lesnatú oblasť v okolí Chambordu od grófov z Blois. V roku 1498 sa stal francúzskym kráľom Ľudovít XII. Orleánsky a pozemky tak prešli do vlastníctva kráľovského dvora. V roku 1516 sa František I. vrátil s Leonardom da Vinci z Talianska, kde sa inšpiroval talianskou renesančnou architektúrou. V roku 1519 bolo vybraté miesto pre stavbu zámku, ktorý mal slúžiť ako lovecké sídlo a nahradiť pevnosť, ktorá tu bola. Stavba bola dokončená v roku 1547, v roku úmrtia Františka I., dostavbou kráľovských apartmánov. Kráľ na zámku strávil veľmi málo času. Ďalší francúzski králi zámok nechali opustený, čo spôsobilo jeho postupné chátranie.
V rokoch 1725 až 1733 zámok obýval Stanisław Leszczyński, v tej dobe zosadený poľský kráľ, svokor Ľudovíta XV. Od roku 1745 do roku 1750 slúžil ako kasárne. V roku 1792 nechala revolučná francúzska vláda predať mobiliár zámku a Napoleon Bonaparte zámok venoval maršalovi L. A. Berthierovi. Počas francúzsko-pruskej vojny v roku 1870 slúžil zámok ako poľná nemocnica. V roku 1883 sa stal majetkom bývalého vládnuceho rodu Parmského vojvodstva. Od roku 1930 patrí štátu. Počas druhej svetovej vojny tu od roku 1939 do roku 1945 boli uskladnené umelecké zbierky Parížskeho múzea v Louvre.

Architektúra

Chambord patrí k vrcholným stavbám renesančnej architektúry a k najznámejším zámkov vo Francúzsku. Jeho fasáda má šírku 128 metrov, v zámku je 440 miestností, viac než 80 schodíšť, 365 komínov a 800 tesaných hlavíc stĺpov.
Meno architekta stavby nie je známe, analýzy však ukazujú, že na plány vplýval Leonardo da Vinci, v tej dobe architekt na dvore Františka I., ktorý však zomrel krátko po ukončení stavebných prác.
Rozsiahla stavba bola zahájená v roku 1519, podľa dochovaných údajov na nej pracovalo 1800 robotníkov. Pracovné podmienky sťažovali mokriny a preto museli robotníci do mäkkej pôdy zatĺkať dubové koly do hĺbky až 12 metrov, aby stavba stála na pevných základoch.
Na stavbu bol použitý vápenec z oblasti Tuffeau. Zámok je postavený podľa vzoru stredovekých pevností okolo centrálnej časti zvanej donjon, tá však neplnila obrannú funkciu. Donjon zahŕňa päť obyvateľných podlaží. V každom podlaží zámku sa nachádzajú štyri štvorcové a štyri kruhové byty. Štyri chodby zo štyroch svetových strán sa zbiehajú v strede zámku, ktorému dominuje schodište v tvare dvojitej šroubovice. To bolo asi navrhnuté pod vplyvom Leonarda da Vinci. Neskôr František I. zámok nechal rozšíriť a usídlil sa v rozsiahlejších miestnostiach vo východnom krídle. V západnom krídle bola začatá stavba kaplnky, dokončená neskôr za Ľudovíta XIV.
Karnacký zoznam kráľov

Karnacký zoznam kráľov alebo Zoznam kráľov z Karnaku je zoznam 61 staroegyptských panovníkov. Bol umiestnený v juhozápadnom kúte siene chrámu Ach menu Thutmoseho III. Chrám sa neskôr stal základným priestorom chrámu Amon-Rea v Tébach.
Zoznam začína zakladateľom 4. dynastie Snofruom. Dnes je čitateľných 48 mien, z toho jedno nie je umiestnené v kartuši. Neobsahuje úplný zoznam, je však dôležitý kvôli menám panovníkov z Prvého a Druhého prechodného obdobia, ktoré sa v ostatných zoznamoch kráľov obyčajne nevyskytujú.
Jednej noci roku 1843 francúzsky orientalista a dobrodruh Émile Prisse „v záujme Francúzska“ vybral a odviezol kamenné bloky, na ktorých bol vytesaný zoznam. Dozvedel sa totiž, že sa blíži po Níle do Karnaku nemecká expedícia vedená Lepsiusom. Poškodené bloky sú dnes vystavené v Louvri v Paríži, v inštalácii zvanej Chambre des Ancetres.
Saint-Vincent-de-Boisset

Poloha

Obec má rozlohu 4,11 km². Najvyšší bod je položený 382 m n. m. a najnižší bod 269 m n. m.

Obyvateľstvo

Počet obyvateľov obce je 889 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Parcé

Poloha

Obec má rozlohu 16,88 km². Najvyšší bod je položený 166 m n. m. a najnižší bod 73 m n. m.

Obyvateľstvo

Počet obyvateľov obce je 642 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zdeněk Kutlák

Klubový hokej

V sezóne 2005/06 bol hráčom klubu HC České Budějovice. V predošlých rokoch odohral niekoľko zápasov za Boston Bruins v NHL.

Reprezentácia

Tréner Alois Hadamczik ho nominoval na Majstrovstvá sveta v hokeji 2006 v lotyšskej Rige. Na drese nosí číslo 80.
Saint-Jean-d’Aulps

Poloha

Obec má rozlohu 40,19 km². Najvyšší bod je položený 2 240 m n. m. a najnižší bod 734 m n. m.

Obyvateľstvo

Počet obyvateľov obce je 1 210 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ferrari F2004

Charakteristika

Vozidlo bolo založené na rovnakých princípoch, aké boli zavedené už vo vozidle F2002, ale došlo k ďalšiemu evolučnému pokroku. Výfuky periskopu boli menšie a namontované bližšie k stredovej čiare vozidla a zadné krídlo bolo zväčšené. Zadné zavesenie bolo prepracované tak, aby sa znížilo opotrebovanie pneumatík, čo bol hlavný problém modelu F2003-GA. Motor bol navrhnutý tak, aby vydržal celý víkend v súlade s technickými predpismi FIA pre príslušnú sezónu.

Zhrnutie

Vozidlo bolo rovnako úspešné ako F2002, vyhralo 15 z 18 pretekov, zaznamenalo 12 prvých štartovacích pozícií a mnoho rekordov. Michael Schumacher vytvoril sezónny rekord víťazných 13 pretekov (Sebastian Vettel ho v roku 2013 vyrovnal) a získal rekordné siedme celkové víťazstvo v seriáli majstrovstiev sveta, zatiaľ čo Ferrari bolo jasným víťazom Pohára konštruktérov.
Po sezóne 2004 bolo auto vyvíjané ako skúšobné aj pre rok 2005 a použité v prvých dvoch pretekoch. Napriek pódiovému umiestneniu v Australian Grand Prix v roku 2005, bolo v tom istom roku nahradené novým modelom F2005, ktoré malo premiéru na Bahrajn Grand Prix.
Celkovo v kariére získal model 272 bodov.
Koalícia Čechov a Slovákov

Volebné výsledky

Koalícia Čechov a Slovákov sa na parlamentných voľbách nezúčastnila.

Volebné preferencie

Volebné preferencie strany boli také nízke, že ich Štatistický úrad Slovenska nezaznamenával.
Pyopoesy

Pyopoesy je jedna z prvých slovenských death metalových hudobných skupín. Radí sa štýlom do skupiny „old school“ death metalu. Vyznačuje sa technickými pasážami v podobe riffov popretkávaných mystickými melódiami. To všetko dopĺňa death metalový spev s temnou atmosférou.
Vznikla v roku 1994 v zostave: Mirík (gitara), Mako (gitara), Richard (bicie), Juraj (spev). Spoločne nahrali demo In Extremis 1996, album - Caligo 97 (z albumu pochádza mnoho hitov ako: Lacrima, Empire of lies, Rulling a ďalšie). K zostave pribudol Peter "Bukelo" (basová gitara).

V roku 1998 skupina vydáva Tyrannus 1998. Po jeho nahraní prechádza personálnymi zmenami. Na post speváka prichádza Tomáš "Noga". V zápätí nahrávajú ďalší album Ecclesia - peccatum 2001.
Po dlhšej odmlke v roku 2009 vydáva Pyopesy album ... Alea Iacta Eest .... V kapele nastali ďalšie personálne zmeny, na poste bubeníka Richarda nahradil "Alek".
Protihabsburské stavovské povstania

Protihabsburské stavovské povstania boli ozbrojené vystúpenia sedmohradských a uhorských stavov, vedených sedmohradskými kniežatami alebo uhorskými magnátmi proti Habsburgovcom v rokoch 1604 (začiatok Bočkajovho povstania) až 1711 (Satmársky mier). Ich účastníci bojovali proti absolutisticko-centralizačným snahám viedenského habsburského dvora, ale predovšetkým za zachovanie uhorskej feudálno-stavovskej ústavy a svojich vlastných šľachtických privilégií.
Odohrávali sa väčšinou na území Slovenska, ktoré vtedy ako jadro Kráľovského Uhorska tvorilo väčšinu územia, ktoré ostalo z Uhorska po tureckej invázii v 16. storočí. Mali ťažké následky pre hospodársky a spoločenský život krajiny.

Príčiny

Povstania boli zapríčinené obmedzovaním stavovských privilégií, násilnou protireformáciou a presadzovaním habsburského absolutizmu. Boli aj súčasťou väčších vojnových konfliktov – pätnásťročnej vojny (1593 – 1606) a tridsaťročnej vojny (1618 – 1648), v ktorých sedmohradskí a uhorskí povstalci vystupovali ako spojenci habsburgovských nepriateľov – Osmanskej ríše alebo protihabsburských koalícií v strednej a západnej Európe.
Staré Veľké Bulharsko

Staré Veľké Bulharsko (iné názvy: Veľké Bulharsko, Veľkobulharská ríša, Staré Bulharsko, bulh. Стара Велика България, po grécky: Η παλαιά μεγάλη Βουλγαρία) alebo Onoguria bol štát existujúci v rokoch 632 - 665 na území medzi Kaukazom, Volgou a Karpatmi. Jeho zakladateľom bol chán Kubrat a obyvateľmi boli Protobulhari a ich jednotlivé kmene, ktoré boli v tom čase podriadené Avarskému a Západotureckému chanátu.

Dejiny

V roku 635 chán Kubrat podpísal mierovú zmluvu s byzantským cisárom Heraklom. Okolo roku 654 sa územie Onogurie rozdelilo na tri časti, ktoré po Kubratovej smrti mali jeho traja synovia udržať. Prvý sa ujal vlády najstarší syn - Batbajan - a nejaký čas odolával nájazdom Chazarov, no neskôr sa im podrobil. Mladší syn Kotrag založil pri ústí rieky Kama a Volga Povolžské Bulharsko a Asparuch pri delte rieky Dunaj založil Dunajské Bulharsko.
Česká koruna (mena)

Česká koruna (čes. Koruna česká) je mena, ktorá bola zavedená v Česku v roku 1993, kedy nahradila česko-slovenskú korunu (Kčs). Jedna koruna sa (formálne) delí na 100 halierov.
Používa skratku Kč. Kód meny podľa ISO 4217 je CZK.
Nominálne hodnoty platných obehových mincí sú 1, 2, 5, 10, 20 a 50 korún; nominály platných bankoviek sú 100, 200, 500, 1000, 2000 a 5000 korún. Roku 2003 boli stiahnuté mince s hodnotou 10 a 20 halierov, roku 2008 potom 50 halierov. Stiahnuté boli rovnako bankovky nominálov 20 a 50 korún.
Chammes

Poloha

Obec má rozlohu 21,06 km². Najvyšší bod je položený 132 m n. m. a najnižší bod 73 m n. m.

Obyvateľstvo

Počet obyvateľov obce je 333 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dope (pieseň)

O piesni

Po zranení bedier a zrušení zvyšných koncertov Born This Way Ball v USA sa Gaga stala závislá na drogách, ktoré jej pomáhali získať úľavu od bolesti a preklenúť toto zložité obdobie. Pieseň "Dope" bola napísaná o tejto závislosti a vyvinula sa z piesne/priznania, ktorú predtým zložila pre svojich fanúšikov ("I Wanna Be with You"). Okrem iného v piesni hovorí o tom, že svojich fanúšikov potrebuje viac než drogy ("I need you more than dope").
Skladba bola pridaná do Artpop pretože Gaga cítila potrebu, aby na albume bolo niečo viac autobiografické.

Recenzie

Skladba získala prevažne kladné hodnotenia od kritikov, ktorí oceňujú speváčkinu úprimnú ľútosť v textoch piesne.
Search for Extra-Terrestrial Intelligence

Search for Extra-Terrestrial Intelligence (skratka SETI, po slovensky hľadanie mimozemskej inteligencie/inteligentného života) je názov projektu, ktorý sa zaoberá hľadaním života na iných planétach. Ako primárna metóda hľadania sa používa „odpočúvanie“ oblohy na širokom spektre rádiových vĺn a analýza týchto signálov. V začiatkoch bol projekt dotovaný vládou Spojených štátov, no v súčasnosti je financovaný zo súkromných zdrojov.

História

Ešte v marci roku 1955 priniesol časopis Scientific American popis skenovania prirodzených rádiových signálov z kozmu použitím rádioteleskou s parabolickým reflektorom. Jeho konštrukcia sa začala stavať o dva roky neskôr, stavbu inicializovala štátna univerzita v Ohiu. Teleskop bol dokončený v roku 1963, nesie názov Veľké ucho (Big Ear) a neskôr bol zapojený do projektu SETI.
Duchovným otcom SETI je Frank Drake, ktorý v roku 1960 použil 25metrový rádioteleskop, nachádzajúci sa vo Green Bank v Západnej Virgínii na preskúmanie rádiových vĺn hviezd Tau Ceti a Epsilon Eridani. V Green Bank sa v roku 1961 konala prvá konferencia o SETI. Veľkým propagátorom hľadania bol aj astronóm Carl Sagan.
V roku 1974 bola pomocou rádioteleskopu o priemere 305 metrov v Arecibe vyslaná symbolická správa do guľovej hviezdokopy M13 v súhvezdí Herkules, obsahujúca základné informácie o Slnečnej sústave.

SETI@home

V roku 1999 bol začatý program SETI@home, ktorý pomocou distribuovaného výpočtového projektu analyzuje dáta pochádzajúce z rádioteleskopu v Arecibe.
Saint-Urbain (Finistère)

Poloha

Obec má rozlohu 15,21 km². Najvyšší bod je položený 178 m n. m. a najnižší bod 2 m n. m.

Obyvateľstvo

Počet obyvateľov obce je 1 528 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Spoločensko-ekonomická formácia

Spoločensko-ekonomická formácia alebo spoločensko-hospodárska formácia alebo sociálno-ekonomická formácia je v marxistickej historiografii forma spoločnosti daná jednotou výrobných síl a výrobných vzťahov na určitom historickom stupni ich vývoja; jedna zo základných etáp historického vývoja spoločnosti. Existujú tieto spoločensko-ekonomické formácie: prvotnopospolná spoločnosť (prvotnopospolné zriadenie), otrokárske zriadenie, feudalizmus, kapitalizmus a komunizmus.
Planfoy

Poloha

Obec má rozlohu 12,27 km². Najvyšší bod je položený 1 099 m n. m. a najnižší bod 597 m n. m.

Obyvateľstvo

Počet obyvateľov obce je 896 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Russ

Poloha

Obec má rozlohu 11,55 km². Najvyšší bod je položený 850 m n. m. a najnižší bod 265 m n. m.

Obyvateľstvo

Počet obyvateľov obce je 1 233 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Roquefort-la-Bédoule

Poloha

Obec má rozlohu 31,15 km². Najvyšší bod je položený 567 m n. m. a najnižší bod 158 m n. m.

Obyvateľstvo

Počet obyvateľov obce je 5042 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Radonvilliers

Poloha

Obec má rozlohu 23,29 km². Najvyšší bod je položený 174 m n. m. a najnižší bod 118 m n. m.

Obyvateľstvo

Počet obyvateľov obce je 384 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sovinecko

Ochrana

Úlohou parku je zachovať pôvodný typický ráz krajiny, štruktúru drevín, bylín a fauny, z ktorých mnohé sú ohrozené, vzácne a zvlášť chránené.
Faverolles (Somme)

Poloha

Obec má rozlohu 6,7 km². Najvyšší bod je položený 109 m n. m. a najnižší bod 80 m n. m.

Obyvateľstvo

Počet obyvateľov obce je 158 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ivaničkovec

Poloha

Leží južne od obce Trenčianske Teplice.
Domessargues

Poloha

Obec má rozlohu 7,32 km². Najvyšší bod je položený 235 m n. m. a najnižší bod 99 m n. m.

Obyvateľstvo

Počet obyvateľov obce je 690 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Falcon 9

Prvý stupeň

Prvý stupeň má 9 motorov Merlin (v1.0 Merlin 1C, v1.1 a v1.2 Merlin 1D) spaľujúcich LOX/RP-1 (toto palivo používa celá raketa). Vo verzii v1.0 bolo 9 motorov umiestnených v takzvanom tic-tac-toe (slov. piškvorky), kde boli v mriežke 3 x 3, pri verziách v1.1 a v1.2 sú umiestnené v štruktúre octaweb, kde je jeden motor v strede (má najširšiu možnosť vektorovania ťahu) a ostatné sú po jeho obvode. Prvý stupeň je navrhnutý tak, aby bol celý znovu použiteľný. Pri štarte je 9 motorov zapálených pyroforickou zmesou TEA-TAB (triethylhliník-triethylboritan) z nádrží umiestnených na štartovacej rampe, ale 3 motory (vrátane prostredného) disponujú vlastnými nádržkami na túto zmes kvôli pristávacím manévrom v neskoršej fáze letu.
Motory prvého stupňa horia pri lete na nízku obežnú dráhu Zeme (LEO) približne 140 sekúnd, na prechodovú dráhu na geostacionárnu dráhu (GTO) až 156 sekúnd. Pri letoch na GTO sa vynecháva jeden z troch zapálení motorov, tzv. boostback burn, ktorý slúži na navedenie nad pevninu.
Nad motorovou sekciou prvého stupňa sa nachádza štvorica pristávacích nôh. Tie sú vyrobené z kompozitu uhlíkového vlákna a hliníku. Pri vzlete sú zložené pozdĺž trupu prvého stupňa a tesne pred dosadnutím prvého stupňa (buď na pevninu alebo morskú plošinu) ich vysunú piesty na stlačené hélium. Celkové rozpätie nôh je až 18 metrov.
Tesne pod štruktúrou nazývanou "medzistupeň" sa nachádza štvorica roštových kormidiel a trysiek na stlačený dusík, ktoré ovládajú a stabilizujú prvý stupeň pri zostupe. Priamo na nej sa taktiež nachádza pneumatický systém oddelenia prvého a druhého stupňa, ktorý je unikátny. Ostatné rakety väčšinou používajú totižto pyrotechnický systém. Medzistupeň sa vracia s prvým stupňom späť na Zem.

Náklad

Nad druhým stupňom sa môže nachádzať buď 5,2 m široký a 13,2 m dlhý aerodynamický kryt, ktorý chráni náklad pred pôsobením aerodynamického namáhania pri vzlete, alebo lode Dragon a Dragon 2. Pri lete so satelitom SES-10 30. marca 2017 sa jednu polovicu krytu podarilo zachrániť pomocou manévrovacích trysiek a ovládateľného padáku. Pristátie do morskej vody však spôsobuje poškodenie krytu v celkovej hodnote 6 mil. dolárov (tvoriac približne 10% celkovej ceny štartu), preto sa do budúcna uvažuje o pristávaní na nafukovacom vankúši na hladine.
Solárny park Kamuthi

Solárny park Kamuthi je fotovoltaická elektráreň rozkladajúca sa na 10 km² v Kamuthi, 90 km od Madurai, v štáte Tamilnádu, v Indii. Projekt bol zadaný firmou Adani Power. S výrobnou kapacitou 648 MW bol najväčšou fotovoltaickou elektrárňou sveta.
ABB spustilo 5 staníc, ktoré spájajú elektráreň s National Grid (národnou prenosovou sústavou) 13. júna 2016. Solárny park bol skompletizovaný 21. septembra 2016 s investíciou približne ₹4,550 crore (710 mil USD). Solárna elektráreň pozostáva z 2,5 miliónu solárnych modulov, 300 000 základov, 27 000 metrov podporných konštrukcií, 576 striedačov, 154 transformátorov a skoro 6 000 km káblov. Výstavba konštrukcií potrebných na umiestnenie solárnych panelov spotrebovala 30 000 ton galvanizovaného železa. Približne 8 500 pracovníkov inštalovalo priemerne 11 MW kapacity denne, aby projekt ukončili za 8 mesiacov.
Celý solárny park je pripojený na 400 kV stanicu patriacu Tamil Nadu Transmission Corp. Solárne panely sa každodenne vyčistia pomocou samočinného robotického systému.
Vzhľadom na solárny zdroj približne 5,5 – 6,0 kWh/m² denne, môže byť možná ročná výroba 1,3 TWh.
Condé-sur-Aisne

Poloha

Obec má rozlohu 3,73 km². Najvyšší bod je položený 171 m n. m. a najnižší bod 42 m n. m.

Obyvateľstvo

Počet obyvateľov obce je 403 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Guchen

Poloha

Obec má rozlohu 5,55 km². Najvyšší bod je položený 1 659 m n. m. a najnižší bod 751 m n. m.

Obyvateľstvo

Počet obyvateľov obce je 366 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Conques

Poloha

Obec má rozlohu 30,51 km². Najvyšší bod je položený 653 m n. m. a najnižší bod 221 m n. m.

Obyvateľstvo

Počet obyvateľov obce je 280 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE